Spillet går ut på å bygge og administrere maskiner for å samle inn ressurser, som vann, stein, kull, jern og kobber. Ved hjelp av forskning kan man få mer avanserte maskiner og materialer, og ved bruk av transportbånd og innmatere, tog og flygende transportroboter, kan man bygge opp en transportlogistikk som gjør det mulig å automatisere prosesser med mange ledd. Spillet er i sanntid.